Ágyon ülve

Előzmények: Ágyban fekve, Még mindig ágyban fekve és Továbbra is ágyban fekve

Ma járt le az utolsó 2 hét a gipszben, így összesen már 5 hete történt a bokaszalad szakadásom. Voltunk ma kontrolon, megkaptam a bokasínt végre (alatta fásli)! Óvatosan tornáztatnom kell mától a bokámat, ami azt jelenti, hogy előre hátra kell feszíteni, úgy ahogy tudom.

A másik, amitől viszont félek a séta. Meg kellene kezdenem terhelni a lábamat, először két mankóval, majd ahogy haladok a megadott 2. hét végére már csak egy mankóval. Nem gondoltam volna hogy ez lesz, de félek. Nem bízok a lábamban, mindenféle hülye gondolat jár az agyamban, hogy rosszul lépek, akkor megint elszakad, plusz be vagyok szarva a fájdalomtól is.

Az utolsó egy hét elég fos volt. Már napok óta zsibbad a talpam, ráadásul a bokám környékén lévő összes idegszál működésbe lépett, éppen mikor melyikbe nyilal bele. Egyelőre szarul viselem, bár azt hozzá kell tenni, hogy elég szar a fájdalomküszöböm. A szarakodás ellenére megpróbálom tartani a tornát és a mozgást. Ha az elkövetkező 2 héttel megvagyok, akkor elvileg indul majd a gyógytorna.